เล็ง SET เช้าปรับลง กังวลจีนล็อกดาวน์ “เซี่ยงไฮ้” กระทบศก.-กลุ่มพลังงานกดดัน
เล็ง SET ไซด์เวย์ดาวน์ รับความกังวลจีนล็อกดาวน์เซี่ยงไฮ้กระทบเศรษฐกิจในภูมิภาค และราคาน้ำมันปรับลง กดดันหุ้นกลุ่มพลังงาน โดยให้แนวต้าน 1,690 จุด แนวรับ 1,665 จุด
เล็ง SET ไซด์เวย์ดาวน์ รับความกังวลจีนล็อกดาวน์เซี่ยงไฮ้กระทบเศรษฐกิจในภูมิภาค และราคาน้ำมันปรับลง กดดันหุ้นกลุ่มพลังงาน โดยให้แนวต้าน 1,690 จุด แนวรับ 1,665 จุด
28 มี.ค. 2565

นายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.กรุงไทย ซีมิโก้ กล่าวว่า แนวโน้มตลาดหุ้นไทยในวันนี้คาดว่าจะแกว่งตัวไซด์เวย์ และอิงไปทางแดนลบ โดยที่ทิศทางตลาดหุ้นเอเชียในเช้าวันนี้บางตลาดช่วงเปิดตลาดมาเป็นบวก และเริ่มย่อตัวลดลงมา รับความกังวลเกี่ยวกับการประกาศล็อกดาวน์เมืองเซี่ยงไฮ้ของจีน ซึ่งอาจจะส่งผลกระทบต่อภาพรวมของเศรษฐกิจในภูมิภาคได้ และราคาน้ำมันมีการปรับตัวลดลง ทำให้มีแรงกดดันเข้ามาต่อหุ้นพลังงานในวันนี้ ซึ่งมีน้ำหนักต่อดัชนีตลาดหุ้นไทยค่อนข้างมาก ส่งผลกดดันต่อดัชนีในช่วงเช้าวันนี้
ขณะเดียวกันยังต้องดูทิศทางของกระแสเงินทุนไหลเข้า หลังจากที่ค่าเงินบาทแข็งค่าขึ้น หลังจากที่มีกระแสเงินทุนไหลเข้าในช่วงสัปดาห์ที่ผ่านมา อีกทั้งในช่วงสัปดาห์สุดท้ายของไตรมาสยังมีการทำ window dressing ซึ่งมีผลต่อดัชนีตลาดหุ้นไทยด้วยเช่นกัน
โดยให้แนวต้าน 1,690 จุด แนวรับ 1,665 จุด